CELEX: 62019TN0052
Language: el
Date: 2019-01-28 00:00:00
Title: Υπόθεση T-52/19: Προσφυγή-αγωγή της 28ης Ιανουαρίου 2019 — AH κατά Eurofound

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/43
            
         
      Προσφυγή-αγωγή της 28ης Ιανουαρίου 2019 — AH κατά Eurofound
      (Υπόθεση T-52/19)
      (2019/C 112/52)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: AH (εκπρόσωπος: N. de Montigny, δικηγόρος)
      
         Καθού-εναγόμενο: Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 22ας Μαρτίου 2018 του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας η οποία κοινοποιήθηκε στον καταγγέλλοντα μέσω του δικηγόρου του με μήνυμα ηλεκτρονικού ταχυδρομείου το οποίο είχε συνταχθεί από τον νομικό σύμβουλο του Ιδρύματος αυτού, το δικηγορικό γραφείο Beauchamps, κατά το μέρος που απορρίπτει την καταγγελία του περί παραβιάσεως των κανόνων προστασίας των ιδιωτικών και προσωπικών δεδομένων, το αίτημά του περί διεξαγωγής έρευνας επί του ζητήματος αυτού καθώς και το αίτημα περί καταβολής αποζημιώσεως που υποβλήθηκαν από τον καταγγέλλοντα στις 2 Φεβρουαρίου 2018 μέσω του δικηγόρου του·
               
            
                  —
               
               
                  να υποχρεωθεί το καθού-εναγόμενο να καταβάλει το ποσό των 30 000 ευρώ ως χρηματική ικανοποίηση λόγω της προκληθείσης ηθικής βλάβης συνεπεία της «data breach» και της απορρίψεως της αιτήσεως που υποβλήθηκε στις 2 Φεβρουαρίου 2018·
               
            
                  —
               
               
                  να καταδικάσει το καθού-εναγόμενο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει επτά λόγους.
      
                  1.
               
               
                  Με τον πρώτο λόγο προβάλλεται η έλλειψη νομιμότητας της προσβαλλόμενης αποφάσεως, κατά το μέρος που η απόφαση αυτή δεν ελήφθη από την αρμόδια ΑΔΑ, αλλά από ένα γραφείο εξωτερικών δικηγόρων που δεν διαθέτει νόμιμη εξουσία προς τούτο.
               
            
                  2.
               
               
                  Με τον δεύτερο λόγο προβάλλεται παράβαση του καθήκοντος της ορθής και χρηστής διοικήσεως και των άρθρων 22 και 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ), για τον λόγο ότι το καθού-εναγόμενο απέρριψε την αίτηση χωρίς να διενεργήσει διοικητική έρευνα.
               
            
                  3.
               
               
                  Με τον τρίτο λόγο προβάλλεται μεταξύ άλλων παράβαση της υποχρεώσεως αιτιολογήσεως, προσβολή των δικαιωμάτων άμυνας, και ειδικότερα του δικαιώματος ακροάσεως, και παράβαση του καθήκοντος επιμελείας.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 26 του ΚΥΚ και των εφαρμοστέων διατάξεων επί του δικαιώματος προστασίας των δεδομένων προσωπικού χαρακτήρα.
               
            
                  5.
               
               
                  Με τον πέμπτο λόγο προβάλλεται σύγκρουση συμφερόντων και παράβαση των καθηκόντων αντικειμενικότητας, αμεροληψίας και ανεξαρτησίας της διοικήσεως.
               
            
                  6.
               
               
                  Με τον έκτο λόγο προβάλλεται κατάχρηση εξουσίας.
               
            
                  7.
               
               
                  Με τον έβδομο λόγο προβάλλεται παράβαση του άρθρου 17 του ΚΥΚ και της μη τηρήσεως της εμπιστευτικότητας που περιβάλλει τις συνδικαλιστικές δραστηριότητες στις οποίες έχει το δικαίωμα να συμμετέχει κάθε εργαζόμενος.